சிபு மாவட்டம்

**சிபு மாவட்டம்** (மலாய் மொழி: *Daerah Sibu*; ஆங்கிலம்: *Sibu District*) என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாக மையமாக சிபு நகரம் (*Sibu Town*) விளங்குகிறது.

இந்த மாவட்டத்தில் இராஜாங் ஆறு; இகான் ஆறு எனும் இரு பெரும் ஆறுகள் சங்கமிக்கின்றன. மாநிலத் தலைநகரான கூச்சிங் நகரின் வடகிழக்கில் ஏறக்குறைய 191.5 கிமீ (119 மைல்) தொலைவில் சிபு மாவட்டம் அமைந்துள்ளது.

சிபு மாவட்டத்தில் சீனர்கள் மிகுதியாக உள்ளனர்; குறிப்பாக பூச்சௌ (*Fuzhou Chinese*) சீன வம்சாவளியைச் சேர்ந்த சீனர்கள். அத்துடன் இபான் (Iban) இன மக்கள், மலாய்க்காரர்கள் (Malay) மற்றும் மெலனாவ் (Melanau) இன மக்கள் போன்ற பிற இனக் குழுவினரும் உள்ளனர்.

## பொது

சிபு மாவட்டத்தை இரு பகுதிகளாகப் பிரிக்கலாம். 
* **சிபு நகரப் பகுதி** (*Sibu Town Area*) (129.5&nbsp;கிமீ2); 
* **சிபு கிராமப்புற பகுதி** (*Sibu Rural Area*) (2,100.3&nbsp;கிமீ2).

சிபு நகரத்தில் சிபு இசுலாமிய வளாகம் எனும் நிர்வாக மையம் உள்ளது. அங்குதான் சிபு மாவட்ட அலுவலகம் உள்ளது.

### நிர்வாக மன்றங்கள்

* சிபு நகரத்தை **சிபு நகராட்சி மன்றம்** (*Sibu Municipal Council*) நிர்வாகம் செய்கிறது.
* சிபு கிராமப்புறப் பகுதிகளை **சிபு கிராமப்புறம் - மாவட்ட ஊராட்சி மன்றம்** (*Sibu Rural District Council*) நிர்வாகம் செய்கிறது.

இந்த இரண்டு நகராட்சி, ஊராட்சி மன்றங்களுக்கும் தனித்தனியான மாவட்ட அலுவலகங்கள்; தனித்தனியான மாவட்ட  அதிகாரிகள் உள்ளனர்.

## மக்கள் தொகையியல்

1991 முதல் 2000 வரை, சிபு மாவட்ட மக்கள்தொகையில் 2.36% ஓரளவிற்கு வளர்ச்சி; 2000 முதல் 2010 வரை, 1.53% ஓரளவுக்கு வளர்ச்சி இருந்தது.

:

## வரலாறு

1850-ஆம் ஆண்டுகளில் சிபு மாவட்டத்தில்  தயாக் மக்களின் (*Dayak People*) கடல் கொள்ளைகள் பரவலாக இருந்தன. அதனால் வெளியூர் மக்கள் அங்கு வந்து வணிகம் செய்தற்குத் தயக்கம் காட்டினர். அடிக்கடி நிகழ்ந்து வந்த கடல் கொள்ளைககளையும்; அடிக்கடி நிகழ்ந்து வந்த தயாக் மக்களின் தாக்குதல்களையும் தவிர்க்க, ஜேம்சு புரூக் (*James Brooke*), சிபு நகரில், 1862-ஆம் ஆண்டில் ஒரு கோட்டையைக் கட்டினார்.

அதனைத் தொடர்ந்து, சீனர்களின் (*Chinese Hokkien*) ஒரு சிறிய குழுவினர், சிபு கோட்டையைச் சுற்றியுள்ள பகுதியில் குடியேறினார்கள். அதுவே சிபுநகரில் திட்டமிடப்பட்ட முதல் குடியேற்றம் என அறியப்படுகிறது.

### பெரிய அளவிலான குடிபெயர்வு

1901-ஆம் ஆண்டு, சிபுவின் புதிய குடியேற்றப் பகுதிக்குள் ஓங் நய் சியோங் (*Wong Nai Siong*) என்பவரின் தலைமையில் சீனாவின் புசியான் மாநிலத்தில் (*Fujian*) இருந்து 1,118 பூச்சௌ சீனர்கள் (*Fuzhou Chinese*) ஒரு பெரிய அளவிலான குடிபெயர்வை மேற்கொண்டனர். இந்த நிகழ்வு, சிபுவில் "நியூ புசூ" என்று பிரபலமாகக் குறிப்பிடப் படுகிறது.

1930-களில் சிபுவின் முதல் சந்தையான சிபு பசார் (*Sibu Bazaar*); மற்றும் சிபுவின் முதல் மருத்துவமனையான சிபு மருத்துவமனை (*Sibu Hospital*) எனும் லு கிங் ஆவ் மருத்துவமனை (*Lau King Howe Hospital*), ஜேம்சு புரூக் நிர்வாகத்தின் போது கட்டப்பட்டவையாகும். கிறித்துவ சமயம் சார்ந்த பல மெதடிசு பள்ளிகள் (*Methodist Schools*) மற்றும் தேவாலயங்களும் கட்டப்பட்டன.

## சிபு செயா

சிபு புறநகர்ப் பகுதியில் ஒரு புதிய நகரம் உருவாக்கப்பட்டு உள்ளது. அதன் பெயர் சிபு செயா (*Sibu Jaya*). சிபு நகரில் இருந்து 26 கி.மீ தொலைவில் அமைந்துள்ளது.

மற்றும் சிபு வானூர்தி நிலையத்தில் (*Sibu Airport*) இருந்து 1 கி.மீ. தொலைவில் உள்ளது. 1995-இல் சிபுவின் துணை நகரமாக உருவாக்கப்பட்டது. 2023-இல் நிறைவு அடையும் என எதிர்பார்க்கப்படுகிறது.

## மேற்கோள்கள்

## மேலும் காண்க
* சிபு நகரம்
* சிபு பிரிவு

பகுப்பு:சரவாக்
பகுப்பு:சரவாக் மாவட்டங்கள்